Ir-raġel qed iwieġeb mhux ħati li kien fil-pussess ta' droga u li ma kinitx għall-użu personali tiegħu Raġel li ma għandux dar u li kien arrestat fi skola primarja fejn kien qed jorqod, tressaq il-Qorti dalgħodu akkużat li kellu fuqu żewġ kilogrammi ħaxixa tal-kannabis u 160 pinnola ecstasy. Ir-raġel kien arrestat fl-Imsida wara li l-Pulizija kellha għadd ta’ rapporti. Jidher li din l-iskola ilha magħluqa għal diversi xhur. Ir-raġel li għandu 35 sena, inżamm arrestat anke jekk qed iwieġeb mhux ħati. Huwa tressaq quddiem il-Maġistrat Audrey Demicoli akkużat li kien fil-pussess tad-droga u li ma kinitx għall-użu personali tiegħu. Kien akkużat ukoll li kien fil-pussess tad-droga f’inqas minn 100 metru ‘l bogħod minn skola.